WACOAL ร่วมทุน WACOAL Corp. ญี่ปุ่น-SPI ลงทุนกิจการผลิตวัตถุดิบชุดชั้นใน
WACOAL เตรียมร่วมทุน WACOAL Corp. ในญี่ปุ่น-SPI ตั้ง 2 บริษัทใหม่เพื่อลงทุนในการผลิตวัตถุดิบสำหรับชุดชั้นในสตรี
5 ส.ค. 2558

บริษัท ไทยวาโก้ จำกัด (มหาชน) หรือ WACOAL ระบุว่า ที่ประชุมคณะกรรมการบริษัทเมื่อวันที่ 4 สิงหาคม 2558 ได้พิจารณาและมีมติอนุมัติการลงทุนในโครงการผลิตวัตถุดิบสำหรับชุดชั้นในสตรี ซึ่งเป็นโครงการร่วมลงทุนระหว่างฝ่ายญี่ปุ่น ประกอบด้วย Wacoal Corp. และนิติบุคคล(ญี่ปุ่น) และฝ่ายไทย ประกอบด้วย WACOAL ,บริษัท สหพัฒนาอินเตอร์โฮลดิ้ง จำกัด (มหาชน) หรือ SPI และนายบุณยสิทธิ์ โชควัฒนา เพื่อเป็นฐานการผลิตวัตถุดิบสำหรับชุดชั้นในสตรี โดยบริษัทจะมีการร่วมลงทุนใน 2 บริษัท เมื่อทั้ง 2 บริษัทได้ดำเนินการประชุมจัดตั้งบริษัทและเรียกชำระเงินค่าหุ้น ซึ่งมีรายละเอียด ดังนี้
1.ชื่อบริษัทที่จัดตั้ง บริษัท เอ เทค เท็กซ์ไทล์ จำกัด คาดว่าจะเกิดรายการประมาณเดือนธันวาคม 2558 – เดือนมกราคม 2559 ประเภทธุรกิจผลิตวัตถุดิบสำหรับชุดชั้นในสตรีทุนจดทะเบียน  1,000,000,000 บาท แบ่งเป็นหุ้นสามัญ 10,000,000 หุ้น มูลค่าที่ตราไว้หุ้นละ 100 บาท
สำหรับวัตถุประสงค์ในการทำรายการเพื่อเป็นการลงทุนในกิจการที่เป็น Supply Chain ด้านวัตถุดิบสำหรับชุดชั้นในสตรีของบริษัทแหล่งเงินทุนที่ใช้เป็นเงินทุนหมุนเวียนของบริษัทสัดส่วนการลงทุนหุ้นสามัญจำนวน 1,900,000 หุ้น คิดเป็นร้อยละ19 ของทุนจดทะเบียนมูลค่ารวมของสิ่งตอบแทน 190,000,000 บาท
สัดส่วนการถือหุ้น
ฝ่ายญี่ปุ่น
 1. Wacoal Corp.
 2. Violetta Co., Ltd. 60%
 3. Toyo Senko &amp; Co., Ltd.
ฝ่ายไทย
 4. บริษัท ไทยวาโก้จำกัด (มหาชน) 19%
 5. บริษัท สหพัฒนาอินเตอร์โฮลดิ้ง จ ากัด (มหาชน) 19%
 6. นายบุณยสิทธิ์ โชควัฒนา 2%
 
2. ชื่อบริษัทที่จัดตั้ง บริษัท จี เทค แมททีเรียล จำกัด คาดว่าจะเกิดรายการประมาณเดือนธันวาคม 2558 – เดือนมกราคม2559ประเภทธุรกิจผลิตวัตถุดิบสำหรับชุดชั้นในสตรี  ทุนจดทะเบียน  300,000,000 บาท แบ่งเป็นหุ้นสามัญ 3,000,000 หุ้น มูลค่าที่ตราไว้หุ้นละ 100 บาท
สำหรับวัตถุประสงค์ในการทำรายการเพื่อเป็นการลงทุนในกิจการที่เป็น Supply Chain ด้านวัตถุดิบสำหรับชุดชั้นในสตรีของบริษัทแหล่งเงินทุนที่ใช้เงินทุนหมุนเวียนของบริษัท มูลค่ารวมของสิ่งตอบแทน  57,000,000 บาท สัดส่วนการลงทุน หุ้นสามัญจำนวน 570,000 หุ้น คิดเป็นร้อยละ 19 ของทุนจดทะเบียน
รายชื่อผู้ถือหุ้น สัดส่วนการถือหุ้น
ฝ่ายญี่ปุ่น
1. Wacoal Corp. 60%
2. Cosmo Co., Ltd.
ฝ่ายไทย
3. บริษัท ไทยวาโก้จ ากัด (มหาชน) 19%
4. บริษัท สหพัฒนาอินเตอร์โฮลดิ้ง จำกัด (มหาชน) 19%
5. นายบุณยสิทธิ์ โชควัฒนา 2%
อนึ่ง SPI เป็นผู้ถือหุ้นรายใหญ่ของ WACOAL ถือหุ้น 21.26% ภาพรวมข้อมูลผู้ถือหุ้น ณ วันที่ 08/05/2558
 